**Вінчэ́нца Мантэ́ла** (італ.: Vincenzo Montella; нар. 18 чэрвеня 1974, Памільяна-д’Арка, Кампанія) — італьянскі прафесійны футбаліст, нападнік. Выступаў за «Рому» да 2009 года. З 1999 па 2005 год правёў 20 матчаў за зборную Італіі, забіў у іх 3 галы. Удзельнік чэмпіянату Еўропы 2000 года (2-е месца) і чэмпіянату свету 2002 года. Пасля завяршэння гульнявой кар’еры стаў трэнерам, у цяперашні час працуе галоўным трэнерам нацыянальнай зборнай Турцыі.

Клубная кар’ера
---------------

Мантэла пачынаў сваю кар’еру ў клубе Серыі C «Эмпалі» ў 1990 годзе, а ў 1995 годзе перайшоў у клуб Серыі B «Джэноа», за які ўжо ў першым (і адзіным) сезоне забіў 21 гол. Пасля гэтага Мантэллу набыла «Сампдорыя», якая выступала ў Серыі A. У гэтай камандзе Вінчэнца шмат забіваў і два гады запар (1997 і 1998) быў адным з лепшых бамбардзіраў чэмпіянату. Яго добрая гульня прывяла да запрашэння ў «Рому», пасля вылету «Сампдорыі» з Серыі A. За яго былі заплочаныя вялікія грошы (25 млн еўра), але ў першым жа сезоне Вінчэнца стаў іх апраўдваць, забіўшы 18 галоў і зрабіўшы дубль у вароты «Лацыа», галоўнага саперніка «Ромы» ў чэмпіянатах Італіі. Разам з Франчэска Тоці і Марка Дэльвекіа Мантэла склаў атакавалае трыё рымскага клубу, якое ўяўляла сабой адну з найлепшых атак у Серыі A. У сезоне 2000/01 Мантэла 13 галамі дапамог камандзе выйграць чэмпіянат, а ў сакавіку 2002 года ён прывёў у захапленне заўзятараў клуба, забіўшы чатыры мячы ў вароты «Лацыа», у выніку чаго «Рома» перамагла 5:1.

У сезоне 2003/04 Мантэла гуляў вельмі мала з-за траўмаў. Але ў наступным сезоне ён прадэманстраваў выдатную форму і забіў за «Рому» у чэмпіянаце 21 гол. Сезон 2005/06 ізноў не атрымаўся з-за траўмаў, Вінчэнца перанёс дзве аперацыі на спіне і плячы, згуляўшы ўсяго 13 матчаў у чэмпіянаце.

4 студзеня 2007 года Мантэла адправіўся ў арэнду ў лонданскі «Фулхэм», дзе стаў асноўным нападнікам. У дэбютным хатнім матчы Кубка Англіі супраць «Лестэр Сіці» ён забіў два галы, а неўзабаве забіў і «Сток Сіці» ў наступным раўндзе гэтага турніру. 13 студзеня Мантэла згуляў свой першы матч у чэмпіянаце Англіі супраць «Вест Хэма», а 20 студзеня забіў свой першы гол у англійскім чэмпіянаце, рэалізаваўшы пенальці ў матчы з «Тотэнхэмам». Італьянец стаў вельмі папулярны сярод заўзятараў «Фулхэма» пасля чатырох галоў у трох матчах запар. 8 мая, за тыдзень да канца тэрміна арэнды, Мантэла вярнуўся ў «Рому».

На сезон 2007/08 Мантэла адправіўся ў свой першы клуб «Сампдорыю» ізноў на правах арэнды. У сезоне 2008/09 ізноў вярнуўся ў склад «Ромы», але цягам на поле амаль не выходзіў.

2 ліпеня 2009 года Мантэла аб’явіў пра завяршэнне сваёй кар’еры прафесійнага гульца.

Міжнародная кар’ера
-------------------

Мантэла згуляў свой першы матч за зборную Італіі 5 чэрвеня 1999 года супраць Уэльса. Таксама ён прымаў удзел у чэмпіянаце Еўропы 2000 года (у фінале выйшаў на замену) і чэмпіянаце свету 2002 года. З 2005 года Мантэла не атрымліваў запрашэнняў у нацыянальную каманду і, такім чынам, прапусціў чэмпіянат свету ў Германіі і чэмпіянат Еўропы ў Аўстрыі і Швейцарыі.

Трэнерская кар’ера
------------------

У 2009 годзе пачаў працаваць трэнерам у «Роме». У 2011 годзе быў часовым галоўным трэнерам рымскага клуба. Пазней узначальваў шэраг італьянскіх клубаў — «Катанію», «Фіярэнціну», «Сампдорыю», з 2016 года быў галоўным трэнерам «Мілана», адкуль быў звольнены ў лістападзе 2017 года.

У снежні 2017 года быў прызначаны галоўным трэнерам «Севільі». Разам з андалузскім клубам выйшаў у чвэрцьфінал Лігі чэмпіёнаў і фінал Кубка Іспаніі, аднак у Ла Лізе справы каманды ішлі не лепшым чынам. У красавіку 2018 года, калі серыя клуба без перамог дасягнула 9 матчаў, Мантэла быў звольнены.

У красавіку 2019 года другі раз узначаліў «Фіярэнціну». У снежні таго ж года, пасля паражэння ад «Ромы» (1:4) быў звольнены з пасады галоўнага трэнера.

У верасні 2021 года стаў галоўным трэнерам турэцкага клуба «Адана Дэмірспор», пакінуў пасаду ў чэрвені 2023 года. У верасні 2023 года быў прызначаны галоўным трэнерам нацыянальнай зборнай Турцыі.

Крыніцы
-------

1. ↑  Vincenzo Montella // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  VINCENZO MONTELLA // Argentine Soccer Database<a href='https://wikidata.org/wiki/Track:Q19368470'></a>
3. ↑  Grazie Vincenzo Архівавана 5 ліпеня 2009.  (італ.)
4. ↑  Монтелла назначен главным тренером «Севильи»  (руск.)
5. ↑  «Севилья» уволила Монтеллу с поста главного тренера  (руск.)
6. ↑  Монтелла возглавил «Фиорентину»  (руск.)
7. ↑  Монтелла уволен из «Фиорентины». Команда на 14-м месте  (руск.)
8. ↑  Винченцо Монтелла возглавил клуб, в котором выступает Марио Балотелли  (руск.)
9. ↑  Винченцо Монтелла возглавил сборную Турции (руск.). *football.by* (22 верасня 2023). Праверана 22 верасня 2023.

Спасылкі
--------

* Афіцыйны сайт (італ.)

|  |  |
| --- | --- |
| ⚙️   У сацыяльных сетках | X |
| Тэматычныя сайты | BDFA · CUP2002.RU · eu-football.info (ігрок) · FBref.com · FootballDatabase.eu · Fussballdaten.de · Kooora · L’Équipe · National Football Teams.com · Soccerbase (ігрок) · Soccerway · playmarkerstats.com (ігрок) · playmarkerstats.com (трэнер) · Transfermarkt (ігрок) · Transfermarkt (трэнер) · TuttoCalciatori.Net (ігрок) · worldfootball.net (ігрок) |
| Нарматыўны кантроль | LCCN: no2013116743 · VIAF: 305410759 |

| Склады зборнай Італіі |
| --- |
| 

| ⛭Зборная Італіі — Чэмпіянат Еўропы 2000 — 2-е месца |
| --- |
| Сцяг Італіі | 
* 1 Аб'яці (б)
* 2 Ферара
* 3 Мальдзіні
* 4 Альберціні
* 5 Канавара
* 6 Негра
* 7 Дзі Лівіа
* 8 Контэ
* 9 Індзагі
* 10 Дэль П’ера
* 11 Песота
* 12 Тольда (б)
* 13 Неста
* 14 Дзі Б'яджа
* 15 Юліяна
* 16 Амбразіні
* 17 Дзамброта
* 18 Ф'ёрэ
* 19 Мантэла
* 20 Тоці
* 21 Дэльвекіа
* 22 Антаніёлі (б)
* трэнер: Дзіна Дзоф

 |

 |
| 

| ⛭Зборная Італіі — Чэмпіянат свету 2002 |
| --- |
| Сцяг Італіі | 
* 1 Буфон (б)
* 2 Панучы
* 3 Мальдзіні
* 4 Кока
* 5 Канавара
* 6 Дзанеці
* 7 Дэль П’ера
* 8 Гатуза
* 9 Індзагі
* 10 Тоці
* 11 Доні
* 12 Аб'яці (б)
* 13 Неста
* 14 Дзі Б'яджа
* 15 Юліяна
* 16 Дзі Лівіа
* 17 Тамазі
* 18 Дэльвекіа
* 19 Дзамброта
* 20 Мантэла
* 21 В'еры
* 22 Тольда (б)
* 23 Матэрацы
* трэнер: Джавані Трапатоні

 |

 |